Diari Oficial de la Generalitat Valenciana


Sumari del DOGV 6496, del 06-04-2011 (2011/3989)

LLEI 8/2011, d'1 d'abril, de Modificació dels articles 86.3 i 104.2 de la Llei 8/2010, de 23 de juny, de la Generalitat, de Règim Local
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2011/04/01/8/dof/vci/html**

### Dades del document

Número de DOGV
:   6496

Data del DOGV
:   06-04-2011

Secció del DOGV
:   I. DISPOSICIONS GENERALS

Número del document
:   2011/3989


Data del document
:   01-04-2011

Organisme emissor
:   Presidència de la Generalitat

Tipus de document
:   Llei

Correcció d'errades

Anàlisi jurídica

 Descriptors 

:   * administració local
    * municipi
    * competència administrativa
    * funcionari
    * entitat local
    * metròpoli
    * control de constitucionalitat
    * legislació

Títol de la disposició en valencià corregit per la Correcció d'errades publicada en el DOGV número 6497 de 07.04.2011

LLEI 8/2001, d'1 d'abril, de Modificació dels articles 86.3 i 104.2 de la Llei 8/2010, de 23 de juny, de la Generalitat, de Règim Local [2011/3989]  
Sia notori i manifest a tots els ciutadans que Les Corts han aprovat i jo, d'acord amb el que establixen la Constitució i l'Estatut d'Autonomia, en nom del rei, promulgue la Llei següent:  
  
PREÀMBUL  
  
La Comissió Bilateral de Cooperació Administració General de l'Estat-Generalitat, en la reunió de 22 de setembre de 2010, va acordar iniciar negociacions per a resoldre les discrepàncies existents entre l'Administració de l'Estat i la Generalitat sobre els articles 86.3 i 104.2 de la Llei 8/2010, de 23 de juny, de la Generalitat, de Règim Local de la Comunitat Valenciana, i va designar un grup de treball per a proposar a la Comissió Bilateral de Cooperació la solució procedent i donar compte de l'acord al Tribunal Constitucional en els termes establits en l'article 33.2 de la Llei Orgànica del Tribunal Constitucional. Este acord es va publicar en data 22 d'octubre de 2010 en el Boletín Oficial del Estado i en el Diari Oficial de la Comunitat Valenciana.  
  
En data 11 de febrer de 2011 la Comissió Bilateral va aconseguir un acord per a modificar, per part de la Generalitat, els esmentats articles i considerar d'esta manera resoltes les discrepàncies existents. Este acord es va traslladar al Tribunal Constitucional als efectes previstos en l'article 33.2 de la Llei Orgànica del Tribunal Constitucional.  
  
En execució de l'esmentat acord es modifiquen ambdós preceptes. En relació amb l'article 86.3, es posa de manifest que els possibles descomptes als lliuraments econòmics a favor de les àrees metropolitanes s'efectuaran, si és el cas, amb càrrec a recursos econòmics procedents de la Generalitat. Quant a l'article 104.2, es modifica la referència a la possibilitat que un membre del Ple de la mancomunitat exercir les funcions de comptabilitat, tresoreria i recaptació.  
  
  
Article únic. Modificació dels articles 86.3 i 104.2 de la Llei 8/2010, de 23 de juny, de la Generalitat, de Règim Local de la Comunitat Valenciana  
Es modifiquen els article 86.3 i 104.2 de la Llei 8/2010, de 23 de juny, de la Generalitat, de Règim Local de la Comunitat Valenciana, que tindran la redacció que figura en l'annex.  
  
  
DISPOSICIÓ FINAL  
  
Única. Entrada en vigor  
La present llei entrarà en vigor l'endemà de la seua publicació en el Diari Oficial de la Comunitat Valenciana.  
  
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.  
  
  
València, 1 d'abril de 2011  
  
El president de la Generalitat  
FRANCISCO CAMPS ORTIZ  
  
  
  
ANNEX  
  
ARTICLES 86.3 I 104.2 MODIFICATS DE LA LLEI 8/2010, DE 23 DE JUNY, DE LA GENERALITAT, DE RÈGIM LOCAL DE LA COMUNITAT VALENCIANA  
  
  
Article 86. Aportacions dels municipis integrants de l'àrea metropolitana   
«3. En cas d'impagament de les aportacions dels municipis aprovades per l'òrgan plenari de l'entitat local, podrà ser descomptada dels lliuraments que corresponga fer a Generalitat a favor dels dits municipis d'acord amb el procediment establit en la normes corresponents i en tot cas amb càrrec a recursos econòmics procedents de fons de la Generalitat».  
  
Article 104. Funcionaris amb habilitació de caràcter estatal  
«2. En les mancomunitats amb secretaria de classe tercera la responsabilitat administrativa de les funcions de comptabilitat, tresoreria i recaptació podrà ser atribuïda a funcionari o funcionària d'esta o dels ajuntaments integrants en els termes establits en l'article anterior».


Còpia Permalink ELI